Að minnsta kosti 100 þúsund börn í Japan hafa þurft að yfirgefa heimili sín Ungur drengur í Onigawa . Ljósmynd Jensen Walker Barnaheill – Save the Children vekja athygli á að minnsta kosti 70 þúsund börn hafa þurft að yfirgefa heimili sín í kjölfar jarðskjálftans og flóðbylgjunnar í Japan síðastliðinn föstudag . Þeir sem vilja leggja börnum og fjölskyldum þeirra lið í kjölfar hamfaranna í Japan er bent á söfnunarsíma Barnaheilla – Save the Children á Íslandi 904 1900 ( 1900 kr. framlag ) eða 904 2900 ( 2900 kr. framlag ) . Einnig er hægt að leggja frjáls framlög á reikning samtakanna 0327 - 26 – 001989 , kt. 521089-1059 . Þeir sem vilja leggja börnum og fjölskyldum þeirra lið í kjölfar hamfaranna í Japan er bent á söfnunarsíma Barnaheilla – Save the Children á Íslandi Barnaheill – Save the Children vekja athygli á að minnsta kosti 100 þúsund börn hafa þurft að yfirgefa heimili sín í kjölfar jarðskjálftans og flóðbylgjunnar í Japan síðastliðinn föstudag . Stephen McDonald sem leiðir hjálparstarf Barnaheilla – Save the Children í kjölfar hamfaranna í Japan segir : “ Við höfum miklar áhyggjur af þeim fjölda barna sem hefur þurft að yfirgefa heimili sín í kjölfar jarðskjálftans og flóðbylgjunnar . Mörg þeirra hafa misst heimili sín og verða að leita skjóls í ókunnugu umhverfi . Þessar erfiðu aðstæður geta valdið þeim óöryggi og kvíða . Einnig er hætta á að sum börn hafi orðið viðskila við foreldra og fjölskyldur sínar . Það er mjög mikilvægt að veita foreldrum og börnum aðstoð og stuðning þar sem þau eru að takast á við mikla erfiðleika í kjölfar hamfaranna . Þúsundir manna hafa látist eða er saknað . Um 400 þúsund manns hafa þurft að yfirgefa heimili sín . Komið hefur verið á fót meira en 2.000 hjálparstöðvum.A.m.k 3.500 hús hafa eyðilagst og 77 þúsund hús og meira en 4.000 skólar hafa skemmst . Barnaheill – Save the Children eru með neyðarteymi að störfum í Sendai , sem er það svæði sem verst hefur orðið úti , til aðstoða börn og fjölskyldur þeirra . Teymi á vegum samtakanna eru einnig staðsett á leiðinni frá Tókíó norður til Sendai til að setja upp barnvæn svæði þar sem börn geta fengið athvarf í öruggu umhverfi meðan foreldrar þeirra skrá sig á hjálparstöðvum . Barnaheill – Save the Children hafa starfað í Japan frá árinu 1986 og stutt börn í erfiðum aðstæðum . Í kjölfar hamfaranna nú vinna samtökin að því , í samstarfi við stjórnvöld og fleiri aðila , að dreifa hjálpargögnum og að veita börnum og fjölskyldum þeirra sálfélagslegan stuðning .